La presidenta, la senyora Elisabet Samarra, obre la sessió, pregunta si tots els membres han pogut consultar les actes de les sessions corresponents als Plens del 5 d'octubre i del 13 d'octubre de 2016 i si tenen esmenes que calgui introduir-hi.
La presidenta exposa l'estat de les reclamacions i relaciona els tràmits més rellevants realitzats des del darrer Ple.
S'analitza el compliment dels requisits d'admissibilitat de les noves reclamacions que han entrat a la Comissió amb els números 227 a 242/2016, 259/2016, 262 a 266/2016, 268 a 278/2016 i 280 a 292/2016.
També s'analitza la necessitat d'esmena de les reclamacions 282/2016 i 284/2016.
S'analitza l'esmena i millora per al compliment d'algun dels requisits essencials per a l'admissibilitat presentada pel reclamant en relació amb la Reclamació 221/2016.
S'informa que la Comissió ha rebut una consulta de caràcter general de l'empresa pública Infraestructures.cat amb relació al tractament de les peticions de dret d'accés a informació pública realitzades per despatxos d'advocats a ens del sector públic.
A continuació s'informa que la directora de l'Agència de Transparència de l'AMB ha formulat a la GAIP una nova consulta de caràcter general, el 17 d'octubre de 2016, sobre la condició d'interessat en el procediment.
El ponent, el senyor Josep Mir, presenta la Proposta de requeriment d'execució de la Resolució 19/2016, de 7 de juliol i es debaten les observacions formulades per la presidenta i el vicepresident, el senyor Oriol Mir, que són tingudes en consideració pel ponent.
La ponent de la Proposta de resolució, la presidenta, exposa els elements més destacats del cas i comenta les conclusions de l'informe emès per l'Autoritat Catalana de Protecció de Dades en aquesta reclamació.
La senyora Teresa Perelló, mediadora de la Comissió, informa dels aspectes més rellevants de la sessió de mediació celebrada el 14 d'octubre.
Es debaten les consideracions del vicepresident i del senyor Josep Mir, vocal de la Comissió, que són tingudes en consideració per la ponent.
La ponent de la Proposta de resolució, la presidenta, exposa els principals elements de la Proposta d'estimació de la reclamació que ha elaborat i es debaten les observacions formulades pel vicepresident i pel senyor Josep Mir, membre de la Comissió, que són tingudes en consideració per la ponent.
La ponent de la Proposta de resolució, la presidenta, exposa els principals elements de la proposta d'estimació de la reclamació que ha elaborat i es debaten les observacions formulades pel vicepresident, que són tingudes en consideració per la ponent.
El senyor Josep Mir, membre de la Comissió, exposa la seva postura i la seva voluntat de votar en contra de la Proposta de resolució, que s'aprova amb el vot favorable de la presidenta de la Comissió, la senyora Elisabet Samarra, el vicepresident, el senyor Oriol Mir, el senyor Manuel Ibarz i la senyora Teresa Perelló, membres del Ple.
La ponent de la Proposta de resolució, la presidenta, exposa els principals elements de la Proposta de resolució que ha elaborat i es debaten les observacions formals formulades pel vicepresident i pel senyor Manuel Ibarz, membre del Ple, que són tingudes en consideració per la ponent.
Els membres de la GAIP no plantegen cap qüestió en aquest apartat de l'ordre del dia.
La presidenta de la Comissió, aixeca la sessió de la qual, com a secretària, estenc aquesta acta.